પરમ પૂજ્ય મહંત બાપુશ્રી અનેક ભક્તોના આમંત્રણોને માન આપીને સતત સેવકોની લાગણીને મહત્વ આપી નાના મૉટા સૌને ઘેર પધારી ભક્તોના સતત સંપર્કમાં રહીને સત્સંગનો બહુમૂલો લાભ આપી રહ્યા છે. શ્રી ગીતાદોહન નામનો ધર્મગ્રંથ પરમ પૂજ્ય સ્વામીશ્રી કૃષ્ણાત્મજ મહારાજશ્રીએ જેની રચના કરી છે, તે ગ્રંથનું પુનઃ પ્રકાશન પરમ પૂજ્ય અવધૂતશ્રી ચરણગિરિજી મહારાજના સેવક પરિવારે કરેલુ એ વખતે વિમોચન-વિધિનો ભવ્ય કાર્યક્રમ મુંબઈ ખાતે રાખવામાં આવ્યો હને તે સમયે સ્વાધ્યાય પરિવારના પ્રણેતા પરમ પૂજ્ય શાસ્ત્રી શ્રી પાડુંરંગ આઠવલ્લેજી મહારાજ જ્ઞાન-ભક્તિના ક્રાન્તિકારી ચિંતક પરમ પૂજ્ય સ્વામીશ્રી સચ્ચિદાનંદજી મહારાજશ્રી(દંતાલી) અને શ્રી વાળીનાથ ધામના પરમ પૂજ્ય મહંતશ્રી બળદેવગિરિજી મહારાજશ્રી જેવા મહાન સંતોનો ત્રિવેણી સંગમ થયો. (૧) કર્મભક્તિ પૂજ્ય આઠવેલજી (૨) જ્ઞાન ભક્તિ પૂજ્ય સ્વામી સચ્ચિદાનંદજી અને (૩) વૈરાગ્યભક્તિ પૂજ્ય મહંતશ્રી બળદેવગિરિજી